
Du’a Kabla ya Kusoma Kitabu 

Soma dua ifuatayo kabla ya kusoma kitabu au somo la kidini. 
utakumbuka yote uliyoyasoma: 

cfA * ft^cJLsl 

f ij? js&i i S14 uyi. 

OJJsiri 

Ee Mola Js-sS^ ifungue milango ya elimu na busara kwa ajili yetu, 
na utuhurumie! Ewe uliye Mtakatifu kabisa. 

(Al-Mustatraf, juz. I, uk. 40, Dar-ul-Fikr, Beirut) 


Kumbuka: Msalie Mtume j* mara moja kabla na 

baada ya dua. 

Ombaomba wa ajabu 

Hata shetani akakutia uvivu wa aina gani kusoma kitabu hiki, 
kisome chote ili upate habari za kushangaza. 


Ubora wa kumsalia Mtume HP 

Mtume wa Rahmah, Mtetezi wa Ummah, Mmiliki wa Pepo 
j* amesema, “Enyi watu! Hakika atakayesamehewa 
haraka kutokana na adhabu na mateso ya Siku ya Kiyama ni yule 
aliyenisalia kwa wingi duniani.” (Firdous-ul-Akhbar, Juz. 5, uk. 375, 
hadithi 8210) 


Mtu mmoja alieleza: Nilikwenda Madlnah-tul-Auliya (Mji wa 
Mawalii), Multan Sharif na nikazuru ziyara ya Ghaus Baha-ul- 
Haq Waddln Zakariya Multanl Nilipokuwa nikitoka 


* Kisa hiki kiliripotiwa na gazeti la Gujrati siku chache zilizopita. Nilikiona kinashtua 
watu; kwa hivyo ninaeleza ninayoweza kuyakumbuka. Kuna marekebisho machache 
na maelezo ya ziada ili ndugu waislamu wapate mafunzo kutokana nacho. 

[Sag-e-Madinah 

baada ya kutia Fatiha, nilishtuka nilipomuona mtu mmoja 
mwembamba na mrefu aliyekuwa akishughulika kutoa dua 
amefunga ndoo shingoni mwake na vidole vya mkono wake wa 
kulia amevitumbukiza ndani. Uso wake ulionesha kuwa alikuwa 
na mateso mazito. Nilipomtazama kwa karibu, uso wake 
haukuwa mgeni kwangu. Nilimgojea mpaka akamaliza dua, 
halafu nikamfuata na kutoa salamu. Akaitikia, akanitazama kwa 
makini. Alinitambua na akatabasamu kidogo, mara tabasamu 
hiyo ikatoweka. Akazama katika majonzi tena. Nikamuuliza 
sababu ya yeye kufunga ndoo shingoni na kutumbukiza vidole 
vyake ndani. Alivuta pumzi na akasema:- 

“Nina duka dogo la reja reja. Wakati mmoja omba omba alikuja 
kuniomba pesa. Nikampa shilingi. Aliipokea kwa shukrani na 
kabla ya kuondoka akaniombea dua. Siku ya pili, akaja tena. 
Basi, akafanya mazoea ya kuja. Ikawa kila akija huwa nampa 
chochote. Wakati mwengine alikaa na kunieleza masaibu yake 
ya maisha ambayo yalinifanya nimuhurumie. Urafiki wetu ukakita 
mizizi na usuhuba ukaendelea kwa muda. Mara akakosa kuja 
kwa siku kadhaa, jambo ambalo halikuwa desturi kwake. 
Nilishikwa na wasiwasi, nikawaza, huenda akawa ni mgonjwa. 
Nilikumbuka kuwa alikuwa akiishi peke yake katika kijumba 
kando na mji. Nilifanya bidii kumtafuta. Mwishowe nilimpata 
katika kijumba chake. Nilipoingia ili nimuone, nilikuta matambara 
yametapakaa sakafuni na vyungu vilivyovunjika pembeni. Kwa 
ufupi nyumba ilionesha umaskini na ulitima wa ajabu! Alikuwa 
amelalia kitanda kibovu kilichokuwa pembeni mwa chumba. 

Alikuwa mgonjwa sana. Hali yake ilionesha kuwa hawezi 
kupona. Nilitoa salamu. Nikasimama karibu yake. Aliponiona, 
alichangamka na akaniomba nikae karibu naye. Alizungumza 
kwa sauti ndogo tena kwa tabu, “Ndugu! Nisamehe kwa ujanja 
niliokufanyia.” Nikamuuliza, “Nini?” Akasema, “Visa vyote vya 
huzuni nilivyokuelezea, havikuwa vya kweli. Nilikuwa nikitoa 
visa hivyo kwa watu ili nipate pesa. Kwa sababu sina uhai tena 
nataka nikufunuliye yote. 

Ninatoka katika familia inayojiweza na niliishi maisha mazuri. 
Nilikuwa nimeoa na nilikuwa na watoto kadhaa. Baadaye uvivu 
ukaniingia nikashindwa kufanya kazi. Nikawa najikalia bure. 
Hatimaye uraibu wa kuomba omba ukaniingia na nikakufanya 
kuomba ndiyo kazi yangu. Mke wangu aliichukia kazi hii na 
mara kwa mara tuligombana. Wakati ulipita na wanangu wakawa 
watu na kazi zao za kuheshimika. Wao pia hawakupendezwa 
na maisha yangu ya izara. Walinilazimisha kuiacha kazi hiyo 
lakini nilikuwa nimeshaizoea. Hatimaye, hamu ya kupata pesa 
za bwerere ilinivaa na kunifanya niitoroke familia yangu na 
kuishi peke yangu katika mahali hapa palipo na upweke.” Halafu 
akaashiria kipembeni palipokuwa na mrundo wa matambara. 
Akasema, “Ondoa matambara, utapata chini yake magunia 
manne. Fungua lolote.” Nilipofungua tu, nilipigwa na butwaa! 
Gunia lilikuwa limefurika mabunda ya noti! Omba omba huyu 
kwangu mimi alikuwa mtu wa ajabu! Akasema, “Magunia haya 
yote manne yamejaa noti. Ndugu! Nimekuamini na kukupa 
siri kubwa ya maisha yangu na sasa jukumu lako ni kutimiza 

wosia wangu.” Nikakubali. Akasema, “Angalia! Daima nimekuwa 
na mapenzi makubwa ya mali haya. Kwa sababu yake nimepoteza 
familia yangu. Si kula wala kuvaa vizuri. Raha yangu ilikuwa ni 
kutazama pesa hizi!” 

Akatulia kidogo na akasema; “Niletee mabunda machache ya 
noti ili niyakumbatie na kuyabusu.” Nilichukua mabunda kadhaa 
kutoka guniani na kumpa. Ghafla macho yake yalikoboka. 
Akashika bunda moja baada ya jingine na kulibusu huku mikono 
inamtetemeka. Halafu akayakumbatia mabunda ya noti kwa 
shaki. Akasema, “Huu ni wosia wangu, itabidi uutimize kwa vyo 
vyote. Nataka utajiri wangu wote uzikwe pamoja nami.” Nikatoa 
ahadi kufuata wosia wake. Alipokuwa akizibusu noti kwa hamu 
kubwa, ghafla sauti kali ya kutisha ikamtoka kooni mwake. 
Mikono yake iliziachilia noti, zikaanguka sakafuni. Kichwa chake 
kikalemea upande mmoja. Roho ikamtoka. Nilitetema kwa uoga. 

Nilijikaza na kwa haraka nikaziokota zile noti zilizokuwa 
zimeenea kifuani pake na sakafuni, nikaziregesha guniani. 
Nikalifunga gunia na nikalificha kwenye rundo la matambara. 
Nilisaidiwa na watu kumzika katika kaburi kubwa. Nilifaulu 
kutumbukiza magunia ndani ya kaburi bila ya wao kujua. 

Baada ya kipindi kifupi, nikaanza kupata hasara katika biashara 
yangu na kuwa na madeni makubwa. Wanaonidai walitaka 
pesa zao mara kwa mara lakini si kuweza kuwalipa. Siku moja 
nikamkumbuka rafiki yangu ‘Omba omba wa ajabu’. Nilijiona 
mjinga. “Kwa nini nilimzika pamoja na mali yake? Ni wazi 

pesa hizo hazitamfaa kaburini. Lau ningebakia nazo, ningekuwa 
tajiri mkubwa hivi sasa.” Shetani akaanza kunighilibu kwenda 
kuzichukua. “Siri hii niliificha sikumwambia mtu yeyote. Pesa 
lazima ziwe bado zimo mle mle kaburini.” Mawazo haya 
yalinivutia mno na nikashawishika kwenda kuziiba kutoka 
kaburini. 

Usiku mmoja nilikwenda maziyarani na vifaa vya kufukua 
kaburi. Nilipokuwa nimesimama kando ya kaburi lake, kimya 
cha kutisha kilikuwa kimetanda na moyo ulinidunda dunda kwa 
hofu. Mwili nao ulikuwa umelowa jasho. Hatimaye, nilijishajiisha 
na nikaanza kufukua kaburi. Pole pole nikapata nguvu na 
nikazidi kuchimba mpaka nikalifukua kaburi. Nilichohitaji ni 
kutia mkono kaburini lakini nikaingiwa na uoga tena. Nikaanza 
kutetema tena kwa ajili ya hofu. Mawazo ya kutisha yakanijia. 
Moyo wangu ulinishawishi kwa nguvu kuregea na kunizuia 
kuharibu maisha yangu ya baadaye kwa kuchukua pesa za 
haramu. Lakini tamaa ikanishinda na hamu ya kupata pesa 
ikanishawishi kuendelea. Tamaa kubwa ya pesa ilinisahaulisha 
madhara na nikatia mkono wangu wa kulia kaburini. Nilipokuwa 
napapasa kutafuta gunia la pesa, mkono wangu uligusa kaa la 
moto. Nilipiga ukemi kwa ajili ya maumivu makali. Kwa haraka 
niliutoa mkono wangu kaburini na nikachomoka mbio. 

Mkono wangu ulichomeka vibaya. Nililia na nikamuomba 
Allah msamaha lakini maumivu hayakuweza kuondoka. 
Nimetembelea madaktari na mahakimu wengi lakini bado 
sijaweza kupata afueni. Isipokuwa nikitia vidole vyangu katika 

maji ndiyo hupata nafuu. Ndiyo maana naweka mkono wangu 
majini wakati wote. Kisa hicho cha kuhuzunisha kilinifanya ni 
uchukie ulimwengu zaidi. Na nikakumbuka aya ifuatayo ya 
Qur’an Tukufu: 

.£-***■} 

ij|j) jLjjj cji 

Kwa jina la Allah (M&), Mwingi wa Rehema, Mwenye kurehemu 
kumekushughulisheni kutafuta wingi mpaka muje makaburini. 
(Tafsiri ya Qur’an, Surah At-Takasir, aya 1 & 2) 

Ndugu waislamu! Hebu tafakarini kuhusu maangamizi 
yanayoletwa na tamaa kubwa ya mali. Omba omba alikufa 
huku anabusu pesa zake za haramu na rafiki yake aliyekwenda 
kuchukua pesa zile akaingia matatani. Allah awasamehe 
na awaondolee madhambi yao bila hisabu. Na sisi pia atusamehe 
madhambi yetu. 

(h k & ^ ^ csP 1 & cwi 

1. Utajiri unaweza kununua dawa lakini hauwezi 
kununua tiba! 

Ndugu waislamu! Tunaweza kujifunza maua mengi ya Madani 
ya hekima kutokana na kisa hiki. Wale ambao wanatamaa nyingi 

ya kukusanya pesa, wale ambao hawapambanui kati ya haramu 
na halali, wale ambao wanaacha sala ya jamaa kwa ajili ya biashara, 
bali mara nyingine hata huacha sala yenyewe na 

wale wanaotafuta utulivu katika pesa tu, katika kisa hiki kuna 
mazingatio makubwa kwa ajili yao. Kumbuka, utajiri unaweza 
kununua dawa lakini hauwezi kukutibu! Pesa zinaweza 
kukuletea marafiki lakini haziwezi kukuletea uaminifu! Utajiri 
unaweza kukusabishia kifo lakini hauwezi kukusaidia kuzuia 
mauti. Utajiri unaweza kukuletea umaaarufu lakini hauwezi 
kukuletea heshima. 

Ndugu waislamu! Wale ambao wamefanya kuomba omba ni 
kazi yao wanafaa kuzingatia kisa hiki cha kutisha cha ‘Omba 
omba wa ajabu’. Kumbuka tabia ya kuomba ni haramu 
itakayokutia motoni! Anayeomba bila ya sababu ya sharia, 
ajitafutia moto. Na kila akipata pesa zaidi kwa njia hiyo, 
anajiongezea adhabu ya moto. Soma hadithi hizi nne kuhusu 
tabia ya kuomba omba: 

1. Anayeomba watu wakati hafi na njaa wala hana familia 
kubwa ambayo imemshinda kusimamia atafufuliwa bila 
nyama usoni mwake Siku ya Kiama. (Shu’ab-ul-Iman, juz 3, 
uk. 274, hadithi 3526) 

2. Anayeomba bila ya dharura, ni mfano wa yule anayekula 
kaa la moto. (Al-Mujam-ul-KabTr, juz. 4, uk. 15, hadithi 3506, 
Dar Ihya-ut-Turas-ul- ‘Arabi, Beirut) 

3. Anayeomba ili aongeze utajiri wake, anajiombea makaa 
ya moto kwa hivyo muache aombe kidogo au kingi. 

(Sahih Muslim, uk. 518, hadTthi 1041, Darar Ibn-ul- Hazm, Beirut) 

4. Mwenye kuomba watu ili kujitajirisha, basi ile (mali) ni 
jiwe la moto la Jahanam. Akitaka aombe kidogo au kingi. 

(Al-Ihsan bittartib, Salflb ibn-e-Habban, Juz. 5, uk.166, hadithi 3382, 
Dar-ul-Kutub-ul- ‘Ilmiyyah, Beirut) 

2. Miale ya moto na moshi kutoka kaburini 
Alikuwa kila siku akisali sala zote tano za faradhi kwa wakati 
wake. Mbali na kuwa tajiri, alikuwa karimu. Aliwasaidia maskini 
na wajane. Hata aliwalipia mayatima mahari. Pia alikuwa 
ametekeleza ibada ya Hajj. Asubuhi moja ya mwaka wa 1973, 
akafariki. Watu wengi walihudhuria mazishi yake kwa sababu 
alipendwa na kujulikana na watu wengi. Kaburi lilikuwa tayari 
na mwili wake ulikuwa karibu kutiwa ndani. Mara kukatokea 
jambo la ajabu! Kaburi lilifungika!!! Kila mmoja alishangaa. 
Kaburi likachimbwa tena. Walipokuwa tayari kumtia ndani, 
likajifunga tena! Watu wakajaribu kuchimba jingine lakini 
matokeo yakawa ni yale yale. Hatimaye walifaulu kumzika 
walipojaribu kwa mara ya nne. Baada ya kutia fatiha, watu 
wakageuka kuregea zao nyumbani. Hatua chache kutoka 
kaburini, ardhi ikaanza kutikisika. Walishtuka, wakageuka 

* Kisa hiki cha kutisha ni cha kweli na kilichapishwa katika jarida la Nawa-e-Waqt. 
Nina kihadithia kwa maneno yangu ili ndugu waislamu wapate funzo kutokana 
nacho. [Sag-e-Madinali 

kuangalia, wakaona mandhari ya kutisha. Nyufa zilikuwa 
zimetoka kaburini; miale ya moto ilitoka ndani. Vilio na 
mayowe yalisikika kutoka kaburini. Watu wote waliingiwa na 
hofu wakakimbia haraka iwezekanavyo. Watu walishangaa, 
vipi mtu mcha Mungu, karimu na mwenye kuheshimika kama 
yule anaweza kuadhibiwa. Walipouliza kuhusu maisha yake ya 
zamani, waligundua kuwa marehemu alikuwa mwerevu mno 
tangu utotoni mwake na akapata elimu ya juu. Alipomaliza 
masomo, alihongana ili apate kazi katika ofisi ya serikali. Akawa 
mraibu wa hongo. Alinunua mali nyingi akitumia pesa hizo za 
haramu. Akaenda Hajj kwa pesa hizo na ukarimu wake wote 
unatokana na pesa hizo za haramu. Tunajilinda kwa Allah JwS*- 
kutokana na ghadhabu yake. 

Ndugu waislamu! Mumeona matokeo ya kukusanya mali ya 
haramu? Kumbuka! Kulingana na hadithi, anayehonga na 
anyehongwa wote wataingia motoni. (Al-Mu’jam-ul-Awsat lil- 
Tabaram, Juz. 1, uk. 550, hadithi 2026, Dar-ul-Kutub-ul- ‘Ilmiyyah, Beirut) 

Haikubaliwi sadaka itokanayo na mapato ya haramu 
Matendo mema yatokanayo na haramu hayana faida kwa sababu 
Allah ametakasika na anakubali tu vile vilivyotakasika. 
Kipenzi cha Allah JU-A*-, Rehema ya ulimwengu J* 

amesema, “Anayechuma mali ya haramu na aitoe sadaka, 
haitokubaliwa. Atakachotumia hakitakuwa na baraka na 
atakachokiacha ulimwenguni kitakuwa ni njia ya kuingia 
Motoni.” (Sharh-us-Sunnah-lil-BaghwT, juz 4, uk 205-206, hadithi 2023, 
Dar-ul-Kutub-ul- ‘Ilmiyyah., Beirut) 

Maangamizi kutokana na tonge ya chakula cha haramu 
Imehadithiwa kwamba tonge moja ya chakula cha haramu ikiwa 
tumboni mwa mwanadamu, kila malaika ardhini na angani 
atamlaani yeye kwa kipindi ambacho chakula hicho kitabakia 
tumboni na akifa kikiwa tumboni, makazi yake yatakuwa 
Motoni. (Mukashafa-tul-Qulub, uk. 10, Dar-ul-Kutub-ul-‘Ilmiyyah, Beirut) 

3. Kaburi lililobetabeta 

Tarehe 27 mfungo saba (Jumadil Awwal) 144 Hijri, mwili wa 
askari uliletwa kuzikwa katika maziyara ya Ratta-Amral mjini 
Rawalpindi. Alipokuwa akizikwa, kaburi likabetabeta! Mara ya 
kwanza, watu wote walimlaumu mchimba kaburi kwa hivyo 
wakachimba jengine. Mwili wake ulipokuwa unatiwa kaburini, 
kaburi likabetabeta tena! Watu wakaingiwa na wasiwasi na 
hofu. Jambo hili likafanyika tena kwa mara ya tatu, kaburi 
lilibetabeta mno hata kumzika ikawa haiwezekani. Watu wote 
wakamuombea dua ya msamaha na wakaamua kwamba lazima 
wamzike kwa njia yoyote. Kwa hivyo, ingawa kaburi walilolichimba 
tena lilikuwa limebetabeta, waliulazimisha mwili kaburini na 
wakafaulu kumzika. Tunajilinda kwa Allah kutokana na 
ghadhabu yake. 

Ndugu waislamu! Kunamazingatio makubwa kutokana na kisa 
cha kutisha cha askari. Allah JmJs- ndiye anayejua zaidi dhambi 
ambayo imemfanya awe ni funzo kwetu. Wanaotafuta vyeo na 
umaarufu wasome kwa makini riwaya ifuatayo: 

Atarushwa Motoni 

Sayyidina ‘Abdullah Ibn-e-‘Abbas ih oft? amesimulia 

kwamba Mtume Mtukufu Jsa jus jAi J* amesema, “Mtu 
ambaye alikuwa mtawala juu ya zaidi ya watu kumi na akatoa 
hukumu katika kesi zao; (bila ya kuzingatia) iwapo watu waliridhia 
au hawakuridhia hukumu yake, ataletwa Siku ya Kiama mikono 
yake ikiwa imefungwa shingoni mwake. Ataokolewa tu, ikiwa 
alitoa hukumu kwa mujibu wa hukumu za Allah na 
hakuchukua hongo wala hakupendelea katika hukumu zake. 
Ikiwa atakuwa amekwenda kinyume na hukumu ya Allah Js-sS^, 
amechukua hongo na kutoa hukumu yenye kupendelea upande 
mmoja, mikono yake itafungwa pamoja na atarushwa Motoni. 
Moto ambao hataweza kufika chini yake hata baada ya miaka 
500.” (Al-Mustadrak lil-Hakim, juz. 05, uk. 140, hadithi 7151, Dar-ul- 
Ma’rifah, Beirut) 


4. Maiti alikaa kitako 

Soma kisa hiki cha kutisha cha mfanyabiashara wa nguo 
Jawhar-Abad (Tando Adam, Pakistan) na uogope ghadhabu ya 
Allah Kwa mujibu wa taarifa za gazeti, maiti aliletwa 

maziyarani. Imamu alipoanza kumsalia, maiti alikaa kitako! 
Watu waliogopa na kukimbia. Imamu pia akaacha kusali na 
akasaidiwa na watu kumlaza maiti. Hayo yalifanyika mara tatu. 
Imamu akawauliza jamaa zake iwapo yule maiti alikuwa mla 
riba na wakajibu ‘ndiyo’. Imamu akakataa kumsalia. Mwili 
wake ulipowekwa kaburini, ulizama. Watu walilifukia kaburi 

na wakaondoka bila kutia fatiha. Tunajilinda kwa Allah 
kutokana na ghadhabu yake. 

Uovu wa riba 

Ndugu waislamu! Matukio kama haya yanadhihirishwa ili 
watu wapate kuogopa matokeo mabaya ya kutenda dhambi na 
wafuate mienendo ya Mtume Mtukufu J*. 

Hata hivyo mbali na adhabu zinazodhihiri kwa watu, watenda 
dhambi wanaweza wakawa wanapewa adhabu kali zaidi. Katika 
kisa hicho maiti ameonyeshwa kuwa alikuwa ni mla riba. Bila 
shaka riba nayo inamaangamizi makubwa. Soma hadithi 
zifuatazo ili upate kuelewa: 

1. Imetajwa katika Sahlh Muslim: Mtume J-& JbsJ* 
amemlaani mwenye kupokea, mwenye kutoa, mwenye 
kushuhudia na mwenye kusajili mkataba wa riba na 
akasema: “Wote wako sawa.” (Sahlh Muslim, uk 862, hadithi 1598, 
Dar- Ibn-ul- Hazm, Beirut) 

2. Imetajwa katika Sunan Ibn-e-Mdjah: Mtume Mtukufu 

J* amesema: “Riba ina sehemu 73, sehemu 
ndogo kabisa ni ile ya mtu kuzini na mama yake.” (Smart 
Ibn-e-Majah, juz. 03, uk. 72, hadithi 2274-2275) 

3. Ikiwa mtu, kwa kujua, atapokea Dirham moja kwa njia 
ya riba, adhabu yake ni kali zaidi kuliko kuzini mara 36. 

(Musnad Imam Ahmad bin Hanbal, juz. 8, uk. 223, hadithi 22016, 
Dar-ul-Fikr, Beirut) 

4. Imetajwa katika Sunan Ibn-e-Mdjah Mtume Mtukufu 
JLs alb && jbs «iii J* amesema: “Usiku wa Isra wal Miraj 
niliwaona watu ambao matumbo yao yalikuwa kama 
nyumba na ndani yake mlikuwa na nyoka walioonekana 
kwa nje. Nikamuuliza Jibril -v3JJis4pu. “Hawa ni watu gani?” 
Akaniambia kuwa ni watu waliokuwa wakila riba.” (Sunan 
Ibn-e-Mdjah, juz. 03, uk. 71-72, hadithi2273, Dar-ul-Ma’rifah, Beirut) 

Mfafanuzi maarufu wa Qur’an, Mufti Ahmad Yar Khan Naeemi 
■»*k sAi k?-cr alishereheshea hadithi hii: “Leo mnyoo mdogo 
akipatikana tumboni, anaathiri afya na hukosesha utulivu. Seuze 
yule ambaye tumbo lake limejaa nyoka na nge atasikia uchungu 
ulioje? Tunaomba stara ya Allah (Mimt-ul-Manajih, juz. 4, 

uk. 259, machapisho ya Al-Quran, Markaz-ul-Auliya Lahore) 

5. Kaburi lilikuwa limejaa nge 

Katika kijiji kimoja, kinyozi alikuwa katika sakaratul mauti. Watu 
walimwambia apige shahada 1 lakini hakupiga. Wakamwambia 
apige shahada tena lakini kwa sababu ya mateso ya mauti 
aliitukana shahada 2 , muda mchache baadaye akafa. Alipokuwa 
ataka kuzikwa, kila mtu alipiga mayowe kwa sababu kaburi 


1 Njia sawa ni kuwa wale walioko karibu waiseme shahada kwa sauti kumkumbusha, 
wasimlazimishe. 

2 Imetajwa katika Bahar-e-Shari’at sehemu ya 4 uk 158 ikiwa mtu atatamka neno 
la kufum wakati wa kutolewa roho hatahukumiwa kuwa kafiri kwa sababu inawezekana 
akawa ametamka hali ya kuwa amepoteza fahamu kwa uchungu wa umauti. 

lake lilikuwa limejaa nge. Watu wakalifukia na wakachimba 
jingine lakini pia lilikuwa limejaa viumbe hao wakutisha. 
Hatimaye, walimzika hivyo hivyo. Tunajilinda kwa Allah JisA 
kutokana na ghadhabu yake. 

Tumo kutokana na kunyoa ndevu ni haramu 
Vinyozi watumao kwa kunyoa ndevu au kuzipunguza kinyume 
na sunna inafaa wapate funzo kutokana na kisa hicho. Ni 
haramu kuishi kwa kutegemea kazi kama hii. Inafaa waogope 
adhabu kali kutoka kwa Allah wale wanaonyoa ndevu zao 
kinyume na sunna kwani kufanya hivyo ni haramu. Imetajwa 
katika Waqar-ul-Fatawd, sehemu 1, uk 259: “Ni haramu kunyoa 
au kunyolewa ndevu, na mapato kutokana na kufanya hivyo ni 
haramu.” 

Hukumu ya uislamu kuhusu mali ya haramu 
Kuna aina mbili ya mali ya haramu: 

1. Mali ya haramu kutokana na wizi, hongo au njia nyingine 
yoyote ya haramu haiwezi kuwa yako. Hukumu ya sharia 
ni kuiregesha kwa mwenyewe. Iwapo amekufa, lazima 
wapewe warithi wake na ikiwa hawakupatikana basi itolewe 
kama sadaka bila ya nia ya kupata thawabu. 

2. Mali inayopatikana kupitia ‘Aqd-e-Fasid (mapato kutokana 
na kazi ambazo haziruhusiwi; mfano riba, vinyozi wanaonyoa 
ndevu bila kuzingatia sunna nk.). Mali hii haiwezi kuwa 

yako lakini si faradhi kuzirudisha kwa mwenyewe au 
warithi wake. Unaweza kuzitoa kama sadaka bila ya nia ya 
kupata thawabu lakini ni bora zaidi ukiregesha kwa 
mwenyewe au warithi wake. (Fatawa-e-Razawiyyah, juz. 23, 
uk. 551-552) 

Baraka za Madani kwa kujitolea kikweli kweli 
Napenda kuwatolea kisa cha ajabu cha Madani kilichotokea 
kwa dada mmoja muislamu katika eneo la Mumbai, India. 
Baada ya kumalizika ijtimai ya kila wiki ya Dawat-e-Islami kwa 
kina dada iliyofanyika tarehe 22 Safar-ul-Muzaffar 1428 A.H 
(12 Machi 2007), dada mmoja mgeni katika uislamu alimwendea 
dada muislamu msimamizi na kumjulisha kuwa amepoteza 
viatu vyake. Dada msimamizi akavua viatu vyake na akataka 
kumpa. Dada mwengine, aliyekuwa ana karibu miezi saba tangu 
kujiunga na mazingira ya madani ya Dawat-e-Islami, aliposikia 
mazungumzo yao alisogea karibu na akasema, “Kwani siwezi 
kujitolea angaa kidogo kwa ajili ya Dawat-e-Islami?” Alivua viatu 
vyake na akamlazimisha dada mgeni avikubali na yeye akaenda 
nyumbani miguu chuma. 

Alipokwenda kulala usiku alibahatika kumuota Mtume Kipenzi 
J*, uso wake ulikuwa unang’ara kama mwezi na 
katika miguu yake iliyobarikiwa amekaa Muballigh mzee wa 
Dawat-e-Islami akiwa amevaa kilemba cha kijani. Mtume 
Mtukufu JUs^bssfeJt^ii! J* akammiminia sifa nzuri kwa kusema, 
“Nimependezwa mno na maneno uliyoyasema wakati ulipojitolea 

kutoa viatu vyako, yaani, “Kwani siwezi kujitolea angaa kidogo 
kwa Dawat-e-Islami?” (Mbali na hayo, Mtume Mtukufu 
J* alimmiminia mapenzi makubwa). 

Ndugu waislamu! Je, unaweza kutambua baraka zinazotokana 
na kujitolea? Ubora wa kujitolea ni mkubwa mno na humkuza 
mtu katika daraja ambazo hawezi kudhania. Mtume Mtukufu 
JUs djU &S& jm fiiii j* amesema, “Mtu anayetoa akipendacho, 
atasamehewa na Allah js-sX” (ittahaf-us-Sadat-il-Muttaqin, juz. 9, uk. 
779, Dar-ul-Kutub-ul- ‘Ilmiyyah, Beirut) 

Ndugu waislamu! Je haiwezekani wewe kujitolea kusafiri na 
Madani Qafilak kwa siku tatu tu kila mwezi ili ujitayarishie 
Ahera yako. Ina hitaji uzingativu mkubwa! “Hatuwezi kujitolea 
angaa kidogo kwa Dawat-e-Islami?” 

Ewe Allah JmSM Tupe uwezo wa kujitolea kwa nia safi. Tujaalie 
mwisho mwema wakati wa mauti chini ya kuba lilobarikiwa 
katika mji mzuri wa Madlna-tul-Munawwarah, tuzikwe katika 
Jannat-ul-Baqi na tuingizwe Peponi bila hesabu. Tujaalie kuwa 
majirani wa Kipenzi chako JUs-jdbasfcJttfi&ij* katika Jannat-ul- 
Firdaus. 

4i££ 

all! 

